# Aloe ciliaris

Aloe ciliaris és una espècie de planta del gènere Aloe de la família de les asfodelàcies. És endèmica d'Àfrica, especialment de les regions de Sud-àfrica.

## Descripció

És una planta enfiladissa que pot arribar a mesurar els 10 m de longitud. Les llargues tiges tenen uns 8-12 mm de diàmetre i les fulles es troben disposades en espiral i són de color verd, coriàcies, suculentes, lineals i lanceolades, de 50 a 150 mm de longitud i de 10 a 30 mm d'ample amb marges amb dents blancs. Les inflorescències són simples en raïms ascendents de 150 a 300 mm de longitud en branques terminals i raïms de 50 a 120 mm de longitud. Les flors són tubulars de color taronja i els fruits són càpsules oblongues.

## Distribució i hàbitat

Es distribueix pel Cap Oriental al garbuix de vegetació d'Uitenhage, on es troben al sud, fins a la boca del riu Kei al nord-est. Les plantes estan sovint limitades a les valls dels rius secs. Creixen a matollars espinosos dominats per les plantes suculentes. El seu hàbitat varia des de la terra plana fins a zones rocoses. Tenen les tiges ascendents i poc ramificades a escala de l'espessor del dosser, i la producció dels seus vistosos raïms generalment s'estén a ple Sol. Suporta clima sec i calent, i gelades molt lleugeres o absents. Les precipitacions són principalment durant els càlids mesos d'estiu i oscil·la entre els 500 i 600 mm per any. Els hiverns són secs, però amb ocasionals fronts freds de pluja.

## Taxonomia

Aloe ciliaris va ser descrita per Adrian Hardy Haworth i publicada a Philos. Mag. J. 67: 281 (1825).

### Etimologia

* Aloe: nom genèric d'origen molt incert: podria ser derivat del grec άλς, άλός (als, alós), "sal" - donant άλόη, ης, ή (aloé, oés) que designava tant a la planta com al seu suc - a causa del seu gust, que recorda a l'aigua del mar. D'aquí va passar al llatí ălŏē, ēs amb la mateixa acceptació, i que, en sentit figurat, significava també "amarg". S'ha proposat també un origen àrab, alloeh, que significa "la substància amarga brillant"; però és més probable un origen complex a través de l'hebreu ahal (אהל), freqüentment citat a texts bíblics.
* ciliaris: epítet llatí que significa "de serrells peluts".

#### Sinonímia

* Aloe ciliaris var. ciliaris
* Aloe ciliaris var. flanaganii Schönland

## Referències

* 1 2 «Aloe ciliaris». Conservatorio y Jardín Botánico de Ginebra: Flora africana. [Consulta: 29 setembre 2011].
* ↑ «Dades a PlantZAfrica». Arxivat de l'original el 2014-12-31. [Consulta: 26 març 2014].
* ↑ Aloe ciliaris a Trópicos
* ↑ «Aloe ciliaris». Tropicos.org. Missouri Botanical Garden. [Consulta: 25 març 2013].
* ↑ Aloe ciliaris a PlantList
* ↑ La Llave del Mundo
* ↑ Balashon-Hebrew Language Detective
* ↑ Douglas Harper, Online Etimology Dictionary, 2001-2012
* ↑ ciliaris a Epítetos Botánicos
* ↑ «Aloe ciliaris» a The Plant List. Data consulta: 26 de març de 2014.

## Bibliografia

* Bailey, L. H. & E. Z. Bailey. 1976. Hortus Third i–xiv, 1–1290. MacMillan, New York.
* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).

## Enllaços externs

* http://www.plantzafrica.com/plantab/aloecilcil.htm Arxivat 2014-12-31 a Wayback Machine.
* Philosophical Magazine and Journal. London 66:281. 1825
* USDA, ARS, National Genetic Resources Program. Germplasm Resources Information Network - (GRIN) [Online Database]. «Enllaç».